CELEX: 62020TN0558
Language: el
Date: 2020-09-08 00:00:00
Title: Υπόθεση T-558/20: Προσφυγή της 8ης Σεπτεμβρίου 2020 — Sony Interactive Entertainment Europe κατά EUIPO — Huawei Technologies (GT10)

3.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/21
            
         
      Προσφυγή της 8ης Σεπτεμβρίου 2020 — Sony Interactive Entertainment Europe κατά EUIPO — Huawei Technologies (GT10)
      (Υπόθεση T-558/20)
      (2020/C 371/23)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Sony Interactive Entertainment Europe Ltd (Λονδίνο, Ηνωμένο Βασίλειο) (εκπρόσωποι: S. Malynicz, QC, και M. Maier, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Huawei Technologies Co. Ltd (Shenzhen, Κίνα)
      
         Στοιχεία σχετικά με τη διαδικασία ενώπιον του EUIPO
      
      
         Αιτούσα: Η αντίδικος ενώπιον του τμήματος προσφυγών
      
         Επίδικο σήμα: Αίτηση καταχωρίσεως λεκτικού σήματος της Ευρωπαϊκής Ένωσης GT10 — Υπ’ αριθ. 14 738 306 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 8ης Ιουλίου 2020 στην υπόθεση R 2554/2019-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να καταδικάσει το EUIPO και την αντίδικο στα δικαστικά έξοδά τους καθώς και στα έξοδα της προσφεύγουσας.
               
            
         Προβαλλόμενοι λόγοι
      
      
                  —
               
               
                  Παράβαση των άρθρων 8, παράγραφος 1, στοιχείο β', και 8, παράγραφος 5, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, καθότι δεν προσδιορίσθηκε ειδικότερα το ενδιαφερόμενο κοινό·
               
            
                  —
               
               
                  Παράβαση των άρθρων 8, παράγραφος 1, στοιχείο β', και 8, παράγραφος 5, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου καθότι δεν ελήφθησαν υπόψη τα αποδεικτικά στοιχεία ως προς τον τρόπο με τον οποίο το ενδιαφερόμενο κοινό αντιλαμβάνεται ενδεχομένως το προγενέστερο σήμα της Ευρωπαϊκής Ένωσης·
               
            
                  —
               
               
                  Μη λήψη υπόψη των λοιπών στοιχείων των ανωτέρω αιτιάσεων που βασίζονται στα άρθρα 8, παράγραφος 1, στοιχείο β', και 8, παράγραφος 5·
               
            
                  —
               
               
                  Μη εφαρμογή της εθνικής νομοθεσίας βάσει του άρθρου 8, παράγραφος 4, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Παράβαση του άρθρου 8, παράγραφος 4, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου καθότι δεν ελήφθησαν τα λοιπά στοιχεία υπό το πρίσμα της σχετικής με την προσβολή διακριτικού σημείου νομοθεσίας.